სალაშქროსღელე
სალაშქროსღელე — უღელტეხილი საქართველოსა და რუსეთის (ინგუშეთი) საზღვარზე, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის ჩრდილო განშტოებაზე — კიდეგანის ქედზე, მწვერვალებს თათელისმაღალსა და საამღოსმაღალს შორის. სიმაღლე ზღვის დონიდან 3695 მ. მიდამო აგებულია იურული თიხაფიქლებით. დამახასიათებელია სუბნივალური ლანდშაფტი. უღელტეხილზე გადადის საცალფეხო გზა ხევსურეთიდან ინგუშეთისკენ.